Poul Anderson

**Poul William Anderson** (Bristol, Pennsylvania,   – Orinda, California, ) a oa ur skrivagner skiant-faltazi ha *[[fantasy]]* stadunanat, adalek ar bloavezhioù 1940 betek e dremenvan. Romantoù istorel a skrivas ivez.

Seizh gwech e voe roet an *Hugo Award* dezhañ, ha teir gwech an *Nebula Award*. Un niver bras eus e oberennoù a voe troet diwar ar saozneg e 16 yezh europat, e ruseg hag e japaneg.

Dindan e anv gwir e voe embannet e oberennoù, met lod anezho a sinas "P. Sanders" ha lod all "A. A. Craig".

## Buhez
D'ar 25 a viz Du 1926 e voe ganet Poul Anderson e Bristol, Pennsylvania, en un tiegezh deuet eus Skandinavia Nebeut goude e c'hanedigezh ec'h eas an tiegezh d'en em staliañ e Texas e-pad tremen dek vloaz, betek marv an tad. Goude-se e tistroas ar vamm hag ar vugale da Zanmark. Pa darzhas an Eil Brezel-bed e 1939 e tistroas an tiegezh da SUA, ma chomjont en un atant e Minnesota.

P'edo Poul Anderson war e studi e Skol-veur Minnesota e voe embannet daou istor gantañ e 1947 er gelaouenn *[[Astounding Science Fiction]]*. E 1948 e voe diplomet war ar fizik hag e tivizas bezañ ur skrivagner a-vicher. Un trede istor a voe embannet er bloaz-se end-eeun en hevelep kelaouenn. Gant e stummadur skiantel hag e ouiziegezh war yezhoù ha lennegezh Skandinavia e voe maget e oberennoù a-hed 60 vloaz.

Er bloaz 1953 e priedas d'ar skrivagnerez June Millichamp Kruse (1932-2018), a genskrivas nav levr gantañ, kent mont da vevañ da Orinda e rannvro Bae San Francisco. Bloaz war-lerc'h e voe ganet o merc'h Astrid, a zimezas diwezhatoc'h gant ar skrivagner ha skeudennaouer S-F Greg Bear (1951-2022).

E 1954 ivez ec'h embannas Poul anderson *The Broken Sword* ("Ar c'hleze torr"), ur romant *heroic fantasy* hag unan eus e oberennoù brudetañ.

Poul Anderson a voe unan eus diazezerien ar *Society for Creative Anachronism* (SCA, a bled gant studiañ hag adframmañ Istor ar Grennamzer) e 1966 ; e-kreiz ar bloavezhioù 1960 ivez e kemeras perzh e sevel ar * Swordsmen and Sorcerers' Guild of America * (SAGA), ur strollad skrivagnerien *heroic fantasy* en doare *Sword & Sorcery* ("Kleze ha Sorserezh"). 

C'hwec'hvet kadoriad ar *Science Fiction and Fantasy Writers of America* (SFWA) e voe Poul Anderson (1972-1973).

D'an 31 a viz Gouere 2001 e varvas ar skrivagner en Orinda, oadet a 74 vloaz, diwar gankr ar raksavenn.

## Enorioù
* 1961 : *Hugo Award* evit *The Longest Voyage*.
* 1964 : *Hugo Award* evit *No Truce with Kings*.
* 1969 : *Hugo Award* evit *The Sharing of Flesh*.
* 1971 : *Nebula Award* evit *The Queen of Air and Darkness*.
* 1972 : *Hugo Award* evit *The Queen of Air and Darkness* • *Locus Award* evir *The Queen of Air and Darkness* • *Nebula Award* evit *Goat Song*.
* 1973 : *Hugo Award* evit *Goat Song*.
* 1975 : *Mythopoeic Fantasy Award* evit *A Midsummer Tempest*.
* 1978 : *Gandalf Grand Master of Fantasy Award*.
* 1979 : *Hugo Award* evit *Hunter’s Moon*.
* 1981 : *Nebula Award* evit *The Saturn Game*.
* 1982 : *Hugo Award* evit *The Saturn Game*.
* 1985 : *Prometheus Award* evit *Trader to the Stars*
* 1986 : *San Diego Comic-Con International's Inkpot Awards*.
* 1995 : *Prometheus Award* evit *The Stars are also Fire* • *Prometheus Award* evit *The Star Fox*.
* 1997 : *Grand Master* ar *Science Fiction Writers of America (SFWA)*.
* 1998 : *Pegasus Award* da Anne Passovoy evit ar ganaouenn skiant-faltazi *Mary O'Meara*, ur varzhoneg gant Poul Anderson.
* 2000 : *Science and Fantasy Hall of Fame*.
* 2001 : *John W. Campbell Memorial Award for Best Science Fiction Novel* evit *Genesis*?
;Dalif 
*2001 : an asteroidenn "1990 KT", bet kavet gant Eleanor Francis Helin d'an  zo anvet "(7758) Poulanderson".
* 2010 : *Prometheus Award* (dalif) evit *No Truce with Kings*.
* 2020 : *Prometheus Award* (dalif) evit *Sam Hall*.

## Oberennoù
* Listenn glok oberennoù niverus Poul Anderson a gavor amañ :  

Planet stories 195101.jpg|*Witch of the Demon Seas* (sinet "A. A. Craig"), *Planet Stories*, Genver 1951
Galaxy 195104.jpg|*Inside Earth*, *Galaxy Science Fiction*, Ebrel 1951
Planet stories 195107.jpg|*The Virgin of Valkarion*, *Planet Stories*, Gouere 1951
Science fiction quarterly 195302.jpg|*The Green Thumb*, *Science Fiction Quarterly*, C'hwevrer 1953
Two complete science adventure books 1953win n10.jpg|*Silent Victory*, *Two Complete Science-Adventre Books*, Goañv 1953
If cover May 1955.jpg|*Snowball*, *If Worlds of Science Fiction*, Mae 1955
Satellite 195905.jpg|*Sister Planet*, *Satellite*, Mae 1959
Fantastic 195912.jpg|*A Message in Secret*, *Fantastic*, Kerzu 1959
Fantastic 196012.jpg|*A Plague of Masters*, *Fantastic*, Kerzu 1960
Fantastic 196108.jpg|*Goodbye, Atlantis!*, *Fantastic*, Eost 1961
Galaxy 196112.jpg|*The Day After Doomsday*, *Fantastic*, Kerzu 1961
If 196203.jpg|*Kings Who Die*, *If Science Fiction*, Meurzh 1962
Amazing stories 196210.jpg|*Escape from Orbit*, *Amazing Stories*, Here 1962
If 196305.jpg|*Turning Point*, *If Science Fiction*, Mae 1963
Amazing stories 196309.jpg|*Homo Aquaticus*, *Amazing Stories*, Gwengolo 1963


## Notennoù